Suchý kašeľ
Dobrýdeň.Uživam robitusīn.mãm suchý kašel. Čo mãmešte popritomužīvať?
Dobrý deň,
ďakujeme za Vašu otázku.
Suchý kašeľ je bežným príznakom mnohých ochorení dýchacích ciest. Tento typ kašľa sa vyznačuje tým, že je dráždivý, bez prítomnosti hlienu alebo iných tekutín v hrdle. Jedným z najčastejších spúšťačov suchého kašľa sú infekcie horných dýchacích ciest, ako napríklad chrípka, prechladnutie alebo zápal hrtanu. Liečba suchého kašľa je symptomatická. Pri liečbe suchého kašľa, ktorý je spôsobený dráždivým podnetom v dýchacích cestách sa používajú antitusiká, lieky, ktoré obsahujú liečivá potláčajúce kašeľ (medzi ktoré patrí Robitussin antitussicum).
Ako pomocný prípravok pri bakteriálnych aj vírusových infekciách (napr. nachladnutie, angína), ako aj po chorobách na zmiernenie podráždenia sliznice je vhodný islandský lišajník, ktorý chráni, zvlhčuje ústnu sliznicu a znižuje reflex kašľa. Zároveň je vhodné sa zamerať na posilnenie imunitného systému. Z vitamínov majú význam najmä selén, zinok, vitamín C, D spolu s K2, vitamíny skupiny B. Doplniť si ich viete okrem výživových doplnkov aj konzumáciou potravín bohatých na tieto vitamíny.
Pri pretrvávaní kašľa, alebo pri pridružení iných príznakov sa obráťte na lekára.
Prajem skoré uzdravenie.
S pozdravom
PharmDr. Veronika Kiabová